**NOTĂ DE FUNDAMENTARE**

Administraţia Naţională ,,Apele Române”, instituţie publică cu personalitate juridică care funcţionează în coordonarea Ministerului Mediului, Apelor şi Pădurilor, administrează bunurile din domeniul public al statului de natura celor prevăzute la art. 136 alin. (3) din Constituţia României, republicată, în anexa nr. 2 la Ordonanța de urgență a Guvernului nr. 57/2019 privind Codul administrativ, cu modificările și completările ulterioare, precum şi alte bunuri prevăzute în anexa nr. 12 la Hotărârea Guvernului nr. 1705/2006 pentru aprobarea inventarului centralizat al bunurilor din domeniul public al statului, cu modificările şi completările ulterioare.

Administraţia Naţională ,,Apele Române” prin Administrația Bazinală de Apă Dobrogea – Litoral are în administrare bunul imobil ”Alimentare cu apă a localității Caraorman”, situat în satul Caraorman, din comuna Crișan, județul Tulcea, aflat în domeniul public al statului, înregistrat la numărul M.F.P. 165003 în inventarul bunurilor din domeniul public al statului, centralizat la Ministerul Finanţelor în baza art. 288 alin. (2) din Ordonanţa de urgenţă a Guvernului  nr. 57/2019, cu modificările şi completările ulterioare.

De asemenea, Administraţia Naţională ,,Apele Române” prin Administrația Bazinală de Apă Dobrogea – Litoral are în administrare bunurile imobile ”Alimentare cu apă a localității Pătlăgeanca” și ”Alimentare cu apă a localității Cetalchioi”, situate în satul Pătlăgeanca, respectiv în satul Ceatalchioi, din comuna Ceatalchioi, județul Tulcea, aflate în domeniul public al statului, înregistrate la numerele M.F.P. 165004 și M.F.P. 165005 în inventarul bunurilor din domeniul public al statului, centralizat la Ministerul Finanţelor în baza art. 288 alin. (2) din Ordonanţa de urgenţă a Guvernului  nr. 57/2019, cu modificările şi completările ulterioare.

Investiţia denumită “Alimentare cu apă potabilă a localităţilor Cetalchioi, Partizani, Gorgova, Caraorman, Pătlăgeanca, Periprava, Tudor Vladimirescu, C.A. Rosetti, Letea şi Sfistofca, din Delta Dunării, judeţul Tulcea” a fost promovată prin Hotărârea Guvernului nr. 950/1996, în cadrul programului de asigurare a apei potabile pentru 7 localităţi din Delta Dunării. Finanțarea din surse de la bugetul de stat a lucrărilor de alimentare cu apă a localităților din Delta Dunării, a avut în vedere realizarea unei concepții generale și unitare de alcătuire a instalațiilor de alimentare cu apă potabilă a acestei zone. De asemenea, Hotărârea Guvernului nr. 446/2007 privind aprobarea indicatorilor tehnico-economici ai obiectivelor de investiţii prioritare din infrastructura de mediu, prevede la Lista obiectivelor de investiţii prioritare din infrastructura de mediu finanţate dintr-un credit extern poziția nr. 103 - Alimentarea cu apă potabilă a localităţilor Ceatalchioi, Partizani, Gorgova, Caraorman, Pătlăgeanca, Periprava şi Tudor Vladimirescu din Delta Dunării, judeţul Tulcea. Realizarea acestor bunuri imobile, reprezentând alimentările cu apă ale localităților Caraorman, Ceatalchioi și Pătlăgeanca a fost finanțată din surse de la bugetul de stat, prin Ministerul Apelor, Pădurilor și Protecției Mediului, la acea dată, iar executarea și urmărirea investiției a fost derulată prin Administrația Națională „Apele Române” – Administrația Bazinală de Apă Dobrogea – Litoral.

„Alimentarea cu apă a localității Caraorman” a fost recepționată la terminarea lucrărilor prin procesul – verbal nr. 1824/30.01.2018, iar recepția finală a fost făcută prin procesul – verbal nr. 3515/19.02.2020. „Alimentarea cu apă a localității Pătlăgeanca” a fost recepționată la terminarea lucrărilor prin procesul – verbal nr. 11972/12.06.2018, iar recepția finală a fost făcută prin procesul – verbal nr. 9888/12.06.2020. „Alimentarea cu apă a localității Ceatalchioi” a fost recepționată la terminarea lucrărilor prin procesul – verbal nr. 11269/05.06.2018, iar recepția finală a fost făcută prin procesul – verbal nr. 9887/12.06.2020.

Pentru alimentările cu apă din localităţile Caraorman, Pătlăgeanca și Ceatalchioi, Administraţia Bazinală de Apă Dobrogea – Litoral a realizat în cursul anului 2019 operaţiunile de cadastru şi înscrierea în Cartea Funciară. Terenurile pe care sunt amplasate construcțiile aferente alimentărilor cu apă se află în domeniul public local al comunelor respective.

Astfel, s-au intabulat în Cărțile Funciare nr. 30983-C1 U.A.T. Crișan și nr. 30983-C2 U.A.T. Crișan construcțiile aferente alimentării cu apă a localității Caraorman. În Cărțile Funciare nr. 31034-C1 U.A.T. Ceatalchioi și nr. 31034-C2 U.A.T. Ceatalchioi s-au intabulat construcțiile aferente alimentării cu apă a localității Pătlăgeanca. În Cărțile Funciare nr. 31035-C1 U.A.T. Ceatalchioi, nr. 31035-C2 U.A.T. Ceatalchioi, nr. 31035-C3 U.A.T. Ceatalchioi, nr. 31035-C4 U.A.T. Ceatalchioi și nr. 31035-C5 U.A.T. Ceatalchioi s-au intabulat construcțiile aferente alimentării cu apă a localității Ceatalchioi. În conformitate cu datele înscrise în extrasele de Carte Funciară, construcțiile aferente celor trei alimentări cu apă au ca proprietar tabular Statul Român iar ca administrator Administraţia Naţională „Apele Române” prin Administraţia Bazinală de Apă Dobrogea – Litoral.

În urma efectuării operațiunii de reevaluare a activelor fixe corporale din domeniul public al statului, desfășurată conform prevederilor Ordinului ministrului economiei și finanțelor nr. 3471/2008 pentru aprobarea Normelor metodologice privind reevaluarea şi amortizarea activelor fixe corporale aflate în patrimoniul instituţiilor publice, valorile alimentărilor cu apă au fost actualizate. Astfel, pentru alimentările cu apă ale localităților Caraorman, Pătlăgeanca și Ceatalchioi rezultatele reevaluării sunt consemnate în Procesul Verbal de Reevaluare înregistrat la sediul Administrației Bazinale de Apă Dobrogea – Litoral cu nr. 647/28.01.2021.

În conformitate cu prevederile art. 2ˡ coroborate cu cele ale art. 2² din Ordonanța Guvernului nr. 81/2003 privind reevaluarea şi amortizarea activelor fixe aflate în patrimoniul instituţiilor publice, aprobată prin Legea nr. 493/2003, cu modificările şi completările ulterioare, “reevaluarea activelor fixe corporale se efectuează cu scopul determinării valorii juste a acestora, ţinându-se seama de inflaţie, utilitatea bunului, starea acestuia şi de preţul pieţei, atunci când valoarea contabilă diferă semnificativ de valoarea justă” și “începând cu data de 1 ianuarie 2008, activele fixe corporale de natura construcţiilor şi terenurilor aflate în patrimoniul instituţiilor publice vor fi reevaluate cel puţin o dată la 3 ani, în condiţiile prevăzute la art. 21, de o comisie numită de conducătorul instituţiei publice sau de evaluatori autorizaţi conform reglementărilor legale în vigoare, rezultatele reevaluării urmând a fi înregistrate în contabilitate până la finele anului în care s-a efectuat reevaluarea”.

Consiliul Local al Comunei Crișan prin Hotărârea nr. 54/12.12.2019 a solicitat trecerea bunului imobil “Alimentare cu apă a localității Caraorman” (MFP 165003)din domeniul public al statului și din administrarea Administrației Naționale “Apele Române” prin Administrația Bazinală de Apă Dobrogea – Litoral în domeniul public al unității administrativ – teritoriale a comunei Crișan, județul Tulcea. Instituţia Prefectului – Judeţul Tulcea a exercitat controlul de legalitate a Hotărârii Consiliului Local al Comunei Crișan nr. 54/12.12.2019, în conformitate cu prevederile art. 255 alin. (1) din Ordonanţa de urgenţă a Guvernului nr. 57/2019, cu modificările şi completările ulterioare, nefiind formulate acțiuni la instanţa de contencios administrativ, potrivit adresei nr. 1508/05.02.2020, cuprinsă în documentaţia justificativă aferentă prezentului act normativ.

Prin Hotărârea nr. 5/16.03.2020 Consiliul de Conducere al A.N. “Apele Române” a hotărât, cu majoritate de voturi, avizarea favorabilă a solicitării de transmitere a unui bun imobil, reprezentând alimentarea cu apă a localității Caraorman (MFP 165003) comuna Crișan, din domeniul public al statului și administrarea Administraţiei Naţionale „Apele Române” – Administrația Bazinală de Apă Dobrogea – Litoral în domeniul public al comunei Crișan, din județul Tulcea.

Consiliul Local al Comunei Ceatalchioi prin Hotărârea nr. 58/13.12.2019 a solicitat trecerea bunurilor imobile “Alimentare cu apă a localității Ceatalchioi” și “Alimentare cu apă a localității Pătlăgeanca” din inventarul centralizat al bunurilor domeniul public al statului aflate în administrarea Administrației Naționale “Apele Române” prin Administrația Bazinală de Apă Dobrogea – Litoral în inventarul centralizat al bunurilor din domeniul public al unității administrativ – teritoriale a comunei Ceatalchioi, județul Tulcea, și administrarea Consiliului Local al Comunei Ceatalchioi. Instituţia Prefectului – Judeţul Tulcea a exercitat controlul de legalitate a Hotărârii Consiliului Local al Comunei Ceatalchioi nr. 58/13.12.2019, în conformitate cu prevederile art. 255 alin. (1) din Ordonanţa de urgenţă a Guvernului nr. 57/2019, cu modificările şi completările ulterioare, nefiind formulate acțiuni la instanţa de contencios administrativ, potrivit adresei nr. 1027/27.01.2020.

Prin Hotărârea nr. 7/30.04.2020 Consiliul de Conducere al A.N. “Apele Române” a hotărât, cu unanimitate de voturi, avizarea favorabilă a solicitării de transmitere a două bunuri imobile, reprezentând alimentările cu apă ale localităților Pătlăgeanca (MFP 165004) și Ceatalchioi (MFP 165005) comuna Ceatalchioi, din domeniul public al statului și administrarea Administraţiei Naţionale „Apele Române” – Administrația Bazinală de Apă Dobrogea – Litoral în domeniul public al comunei Ceatalchioi, din județul Tulcea, cu mențiunea că, după intrarea în vigoare a actului normativ de transmitere a acestor bunuri imobile, predarea – primirea se va efectua după recepția finală a acestora de către A.B.A. Dobrogea – Litoral. Așa cum se precizează mai sus, pentru alimentarea cu apă a localității Pătlăgeanca recepția finală a fost făcută prin procesul – verbal nr. 9888/12.06.2020, iar pentru alimentarea cu apă a localității Ceatalchioi recepția finală a fost făcută prin procesul – verbal nr. 9887/12.06.2020.

În conformitate cu prevederile art. 292 alin. (1) din Ordonanţa de urgenţă a Guvernului    nr. 57/2019, cu modificările şi completările ulterioare, trecerea unui bun din domeniul public al statului în domeniul public al unei unităţi administrativ-teritoriale se face la cererea consiliului judeţean, respectiv a Consiliului General al Municipiului Bucureşti sau a consiliului local al comunei, al oraşului sau al municipiului, după caz, prin hotărâre a Guvernului, iniţiată de autorităţile prevăzute la art. 287 lit. a), care au în administrare bunul respectiv, dacă prin lege nu se dispune altfel.

Menţionăm că bunurile imobile – construcții ce fac obiectul prezentului act normativ nu intră sub incidenţa prevederilor art. 860 alin. (3) din Legea nr. 287/2009 privind Codul civil, republicată, cu modificările ulterioare, respectiv acestea nu formează obiectul exclusiv al proprietăţii publice a statului, potrivit unei legi organice.

În conformitate cu prevederile art. 286 alin. (4) din Ordonanța de urgență a Guvernului nr. 57/2019, cu modificările și completările ulterioare, domeniul public al comunei, al oraşului sau al municipiului este alcătuit din bunurile prevăzute în anexa nr. 4, precum şi din alte bunuri de uz sau de interes public local, declarate ca atare prin hotărâre a consiliului local, dacă nu sunt declarate prin lege ca fiind bunuri de uz sau de interes public naţional ori judeţean. La punctul 4, din Anexa nr. 4 – “Lista cuprinzând unele bunuri care aparţin domeniului public al comunei, al oraşului sau al municipiului” la Ordonanța de urgență a Guvernului nr. 57/2019, cu modificările și completările ulterioare, se prevede că aparțin domeniului public al comunei, al oraşului sau al municipiului “reţelele de alimentare cu apă, canalizare, termoficare, staţiile de tratare şi epurare a apelor uzate, cu instalaţiile, construcţiile şi terenurile aferente”.

Potrivit prevederilor art. 129 alin. (2) lit. d) din Ordonanța de urgență a Guvernului nr. 57/2019, cu modificările și completările ulterioare, Consiliul local exercită atribuţii privind gestionarea serviciilor de interes local. Conform prevederilor art. 129 alin. (7) lit. n) din Ordonanța de urgență a Guvernului nr. 57/2019, cu modificările și completările ulterioare, în exercitarea atribuţiilor prevăzute la alin. (2) lit. d), consiliul local asigură, potrivit competenţei sale şi în condiţiile legii, cadrul necesar pentru furnizarea serviciilor publice de interes local privind serviciile comunitare de utilităţi publice de interes local.

În conformitate cu prevederile art. 1 alin. (2) lit. a) din Legea nr. 51/2006 a serviciilor comunitare de utilităţi publice, republicată, cu modificările și completările ulterioare, ”în înţelesul prezentei legi, serviciile comunitare de utilităţi publice, denumite în continuare servicii de utilităţi publice, sunt definite ca totalitatea activităţilor reglementate prin prezenta lege şi prin legi speciale, care asigură satisfacerea nevoilor esenţiale de utilitate şi interes public general cu caracter social ale colectivităţilor locale, cu privire la: a) alimentarea cu apă”. În înțelesul Legii nr. 51/2006 a serviciilor comunitare de utilităţi publice, republicată, cu modificările și completările ulterioare, potrivit art. 2 lit. j) din aceasta, “sistemul de utilităţi publice reprezintă ansamblul bunurilor mobile şi imobile, dobândite potrivit legii, constând din terenuri, clădiri, construcţii şi instalaţii tehnologice, echipamente şi dotări funcţionale, specific unui serviciu de utilităţi publice, prin ale cărui exploatare şi funcţionare se asigură furnizarea/prestarea serviciului, iar bunurile ce compun sistemele de utilităţi publice fac parte din domeniul public ori privat al unităţilor administrativ-teritoriale şi sunt supuse regimului juridic al proprietăţii publice sau private, potrivit legii”.Potrivit art. 4 alin. (1) din Legea nr. 51/2006 a serviciilor comunitare de utilităţi publice, republicată, cu modificările și completările ulterioare, ”sistemele de utilităţi publice sunt parte componentă a infrastructurii tehnico-edilitare a unităţilor administrativ-teritoriale”.

În conformitate cu prevederile art. 288 alin. (1) din Ordonanța de urgență a Guvernului nr. 57/2019, cu modificările și completările ulterioare, inventarul bunurilor din domeniul public al statului se întocmeşte şi se modifică, după caz, potrivit prevederilor în vigoare, de ministere sau de celelalte organe de specialitate ale administraţiei publice centrale, atât pentru bunurile aflate în administrarea acestora, cât şi pentru bunurile aflate în administrarea unităţilor din subordinea, coordonarea sau sub autoritatea acestora, precum şi de autorităţile publice autonome, şi se aprobă prin hotărâre a Guvernului.

După intrarea în vigoare a proiectului de act normativ, Administrația Națională „Apele Române” prin Administrația Bazinală de Apă Dobrogea - Litoral îşi va actualiza în mod corespunzător datele din evidenţa cantitativ-valorică și va opera împreună cu Ministerul Mediului, Apelor şi Pădurilor și cu Ministerul Finanţelor, modificările corespunzătoare în anexa nr. 12 la Hotărârea Guvernului nr. 1705/2006 pentru aprobarea inventarului centralizat al bunurilor din domeniul public al statului.

Administrația Bazinală de Apă Dobrogea – Litoral precizează că bunurile imobile – construcții care fac obiectul transmiterii sunt degrevate de orice sarcini, nu fac obiectul unor litigii aflate pe rolul instanţelor judecătoreşti și nici al unor cereri de reconstituire a dreptului de proprietate privată sau de restituire, documentaţia justificativă cuprinzând în acest sens extrasele de carte funciară pentru informare actualizate.

Necesitatea și oportunitatea promovării proiectului de act normativ, realitatea și corectitudinea datelor prezentate aparțin Administrației Naționale „Apele Române” prin Administrația Bazinală de Apă Dobrogea - Litoral, care promovează acest proiect prin Ministerul Mediului, Apelor și Pădurilor, în temeiul art. 1 lit. b) din Regulamentul privind procedurile, la nivelul Guvernului, pentru elaborarea, avizarea și prezentarea proiectelor de documente de politici publice, a proiectelor de acte normative, precum și a altor documente în vederea adoptării/aprobării, aprobat prin Hotărârea Guvernului nr. 561/2009.

Prezentul act normativ nu prezintă impact asupra domeniilor social, economic şi de mediu, asupra bugetului general consolidat sau asupra legislaţiei în vigoare, conform prevederilor art. 2 alin. (2) din Hotărârea Guvernului nr. 1361/2006 privind conţinutul instrumentului de prezentare şi motivare a proiectelor de acte normative supuse aprobării Guvernului, cu modificările şi completările ulterioare.

Faţă de cele prezentate, a fost promovat proiectul de Hotărâre a Guvernului privind actualizarea valorilor de inventar ale unor bunuri imobile - construcții și transmiterea acestora din domeniul public al statului şi din administrarea Administrației Naționale „Apele Române” - Administrația Bazinală de Apă Dobrogea – Litoral, instituție publică aflată în coordonarea Ministerului Mediului, Apelor şi Pădurilor, în domeniul public al comunelor Crișan și Ceatalchioi, județul Tulcea, şi modificarea anexei nr. 12 la Hotărârea Guvernului nr. 1705/2006 pentru aprobarea inventarului centralizat al bunurilor din domeniul public al statului, care în forma prezentată a fost avizat de ministerele interesate și pe care-l supunem spre adoptare.

**MINISTRUL MEDIULUI, MINISTRUL DEZVOLTĂRII, APELOR ȘI PĂDURILOR LUCRĂRILOR PUBLICE**

 **ŞI ADMINISTRAŢIEI**

 **TÁNCZOS BARNA CSEKE ATTILA - ZOLTÁN**

**AVIZĂM:**

**VICEPRIM - MINISTRU**

**KELEMEN HUNOR**

 **MINISTRUL FINANŢELOR MINISTRUL JUSTIŢIEI**

 **ALEXANDRU NAZARE STELIAN-CRISTIAN ION**